Nej. Der vil altid være en vis mængde skimmelsvamp i et hus. Især i ældre huse vil der altid i en eller anden grad være skimmelsvamp i tagrum, kældre og krybekældre.
Ejerskifteforsikringen kan i nogle tilfælde dække en skimmelsanering, hvis der er så meget skimmel i beboelsesdelen i huset, at der er tale om en forurening af indeklimaet. I den vurdering indgår ikke, om man er allergiker eller har børn, som bor i huset.